चाणक्य बनकर चंद्रगुप्त पैदा करूंगा : तिवाड़ी
जयपुर | भाजपाविधायक घनश्याम तिवाड़ी ने पं. दीनदयाल स्मृति संस्थान के प्रतिनिधि सम्मेलन में गुरुवार को तीखे तेवर दिखाए।
किसी का नाम लिए बिना उन्होंने सत्ता संगठन में बैठे अपने ही दल के लोगों को आड़े हाथों लेते हुए कहा कि जीत का मतलब पांच साल की लूट का लाइसेंस नहीं होता। उन्होंने सांगानेर में प्रशिक्षण शिविर के दौरान हुई धक्का-मुक्की का जिक्र करते हुए कहा- यह घटना मुझ पर हमला थी। मैंने इस घटना के बाद चाणक्य नीति पर चलने का निर्णय लिया। अब पूरे प्रदेश में ऐसे चंद्रगुप्त पैदा करेंगे, जो भ्रष्टाचारी और दुराचारी के हाथ में सत्ता जाने दें। तिवाड़ी ने पूर्व मुख्यमंत्री भैरोंसिंह की याद दिलाते हुए कहा कि उन्होंने अंत्योदय योजना इसलिए चलाई थी कि समाज की अंतिम पंक्ति में खड़े व्यक्ति का भी उदय हो सके। वर्तमान में इसका रूप अपनोदय ऊपरोदय हो गया है। यानी नेता अपनों का और अपने से ऊपर वालों का उदय करने में लगे हैं। -पेज11 भी पढ़ें
उन्होंनेअगला सम्मेलन अमरूदों का बाग में आयोजित करने की बात भी कही।
awa_Deva awa_Deva hin_Deva hin_Deva